2.

Приложение II се изменя, както следва: — Точка 2 се заменя със следния текст: „2. Специални условия за отработените емисии 2.1. Превозни средства, оборудвани с двигател с принудително запалване (бензин) а) Когато отработените емисии не са контролирани от усъвършенствана система за регулиране, като например трипътен каталитичен конвертор, управляван от ламбда-сонда: 1. визуално инспектиране на изпускателната система с оглед да се провери дали е комплектована и в задоволително състояние, и дали няма течове; 2. визуално инспектиране на всяко монтирано от производителя оборудване за регулиране на емисиите с оглед да се провери дали е комплектовано и в задоволително състояние, и дали няма течове. След достатъчен период на привеждане на двигателя до работен режим (като се вземат предвид препоръките на производителя) концентрацията на емисиите от въглероден окис (CO) се измерва при работа на празен ход на двигателя (двигателят е с отцепен съединител). Максимално допустимата концентрация на CO в отработените газове е указаната от производителя на превозното средство. Когато няма такава информация или когато компетентните органи на държавите-членки решат да не я приемат като референтна стойност, концентрацията на CO не трябва да надвишава следните стойности: i) за превозните средства, регистрирани или въведени в първоначална експлоатация между датата, определена от държавите-членки, от която дата тези превозни средства трябва да удовлетворяват изискванията на Директива 70/220/ЕИО на Съвета (1), и 1 октомври 1986 г.: CO — 4,5 об. %; ii) за превозните средства, регистрирани или въведени в първоначална експлоатация след 1 октомври 1986 г.: CO — 3,5 об. %. б) Когато отработените емисии се контролират от усъвършенствана система за регулиране, като например трипътен каталитичен конвертор, управляван от ламбда-сонда: 1. визуално инспектиране на изпускателната уредба с оглед да се провери дали е комплектована и дали е в задоволително състояние, и дали няма течове; 2. визуално инспектиране на всяко монтирано от производителя оборудване за регулиране на емисиите с оглед да се провери дали е комплектовано и в задоволително състояние, и дали няма течове; 3. определяне на ефикасността на системата за регулиране на емисиите чрез измерване на стойността ламбда и на концентрацията на въглероден окис (CO) в отработените газове в съответствие с разпоредбите на точка 4 или на процедурите, предложени от производителя и одобрени по време на типовото одобрение. За всяко от изпитванията двигателят се привежда до съответната работна температура в съответствие с препоръките на производителя на превозното средство; 4. емисии при изхода на изпускателната тръба — пределни стойности. Максимално допустимата концентрация на CO в отработените газове е указаната от производителя на превозното средство. Когато тази стойност не е налице, концентрацията на CO не трябва да надвишава следните стойности: i) измервания, които се извършват при работа на празен ход на двигателя: — максимално допустимата концентрация на CO в отработените газове не трябва да надвишава 0,5 об. %; тя не трябва да надвишава 0,3 об. % за превозните средства, типово одобрени в съответствие с пределните стойности, указани на ред А или Б от таблицата в точка 5.3.1.4 от приложение I към Директива 70/220/ЕИО, така, както е изменена с Директива 98/69/ЕО (2) или впоследствие. Когато няма възможно съответствие с Директива 70/220/ЕИО, изменена с Директива 98/69/ЕО, споменатите по-горе разпоредби се прилагат за превозните средства, регистрирани или въведени в първоначална експлоатация след 1 юли 2002 г. ii) измервания, които се извършват при работа на празен ход на двигателя с високи обороти, скорост на двигателя (при отцепен съединител) най-малко равна на 2000 мин-1: — максимално допустимата концентрация на CO в отработените газове не трябва да надвишава 0,3 об. %; тя не трябва да надвишава 0,2 об. % за превозните средства, типово одобрени в съответствие с пределните стойности, указани на ред А или Б от таблицата в точка 5.3.1.4 от приложение I към Директива 70/220/ЕИО, така, както е изменена с Директива 98/69/ЕО или впоследствие. Когато няма възможно съответствие с Директива 70/220/ЕИО, изменена с Директива 98/69/ЕО, разпоредбите по-горе се прилагат за превозните средства, регистрирани или въведени в първоначална експлоатация след 1 юли 2002 г. — Ламбда: 1 ± 0,03 или според спецификациите на производителя. iii) за моторните превозни средства, оборудвани с бордова диагностична система (БДС) в съответствие с Директива 70/220/ЕИО, изменена с Директива 98/69/ЕО и с последващите ѝ изменения, държавите-членки могат, вместо да използват указаното в подточка i) изпитване, да контролират функционирането на системата за регулиране на емисиите, като извършват подходящо отчитане на данните на устройството БДС, като едновременно с това проверяват правилното функциониране на системата БДС. 2.2. Превозни средства, оборудвани с двигател със запалване на горивно-въздушната смес от сгъстяване (дизелов двигател) а) Измерване на непрозрачността на димните емисии при свободно ускорение (двигател с отцепен съединител, от скоростта при празен ход до скоростта на прекъсване на захранването), като скоростният лост е в неутрално положение и педалът на съединителя е натиснат. б) Привеждане на превозното средство до работно положение: 1. Превозните средства могат да бъдат контролирани без предварително привеждане до работно положение, но не и без да се установи, поради изискванията за безопасност, че двигателят е загрят и е в задоволително състояние от механична гледна точка; 2. с изключение на предвиденото в буква г, точка 5, нито едно превозно средство не може да бъде отказано, без да е било приведено в следното състояние: i) двигателят трябва да е напълно загрят: тоест температурата на маслото на двигателя, измерена с помощта на сонда в тръбата за контролиране на нивото му, трябва да е най-малко равна на 80 °C или да съответства на нормалната температура на работа, ако тя е по-ниска, или пък температурата на блока на двигателя, измерена според нивото на инфрачервеното излъчване, трябва да достигне еквивалентна стойност. Ако поради конфигурацията на превозното средство не е възможно да се извършат тези измервания, нормалната температура на работа на двигателя може да се установи по друг начин, например, въз основа на работата на вентилатора за охлаждане на двигателя; ii) изпускателната система трябва да се прочисти с три резки натискания на педала на газта при празен ход на двигателя или чрез еквивалентен начин. в) Процедура на изпитване: 1. Визуално инспектиране на всяко монтирано от производителя оборудване за регулиране на емисиите с оглед да се провери дали е комплектовано и в задоволително състояние и дали няма течове; 2. двигателят или турбокомпресорът трябва да работят с оборотите на празен ход преди началото на всеки цикъл на свободно ускорение. За двигателите на тежкотоварните автомобили това означава, че трябва да се изчака най-малко 10 секунди след отпускането на педала на газта; 3. в началото на всеки цикъл на свободно ускорение педалът на газта трябва да се натисне бързо и плавно (за по-малко от една секунда), но не и прекалено рязко, така че да се постигне максимален дебит на помпата за впръскване на гориво; 4. при всеки цикъл на свободно ускорение двигателят трябва да достигне до скоростта на прекъсване на захранването или за колите с автоматична трансмисия, скоростта, указана от производителя или ако тя не е известна, две трети от скоростта на прекъсване на захранването, преди да се отпусне педалът на газта. Това може да се разбере, например, като се наблюдава режимът на работа на двигателя или като се остави да изтече достатъчен интервал от време между момента, в който се натиска педалът на газта и момента, в който той се отпуска, тоест най-малко две секунди за превозните средства от категория 1 и 2 от приложение I. г) Пределни стойности: 1. Нивото на концентрация не трябва да надвишава нивото, записано на табелката в съответствие с Директива 72/306/ЕИО на Съвета (3); 2. когато няма такава информация или когато компетентните органи на държавите-членки решат да не я приемат като референтна стойност, концентрацията не трябва да надвишава обявеното от производителя ниво или следните пределни стойности на коефициента на поглъщане: — Максимален коефициент на поглъщане за: — дизелови двигатели с обикновено всмукване: 2,5 м-1; — дизелови двигатели с турбокомпресор: 3,0 м-1, — прилага се ограничение от 1,5 м-1 за следните превозни средства, типово одобрени в съответствие с указаните пределни стойности: а) на ред Б от таблицата в точка 5.3.1.4 от приложение I към Директива 70/220/ЕИО, изменена с Директива 98/69/ЕО (лекотоварни автомобили с дизелови двигатели - Евро 4); б) на ред Б1 от таблиците в точка 6.2.1 от приложение I към Директива 88/77/ЕИО, изменена с Директива 1999/96/ЕО (лекотоварни автомобили с дизелов двигател - Евро 4); в) на ред Б2 от таблиците в точка 6.2.1 от приложение I към Директива 88/77/ЕИО, изменена с Директива 1999/96/ЕО (тежкотоварни автомобили с дизелов двигател - Евро 5); г) на ред В от таблиците в точка 6.2.1 от приложение I към Директива 88/77/ЕИО, изменена с Директива 1999/96/ЕО (тежкотоварни автомобили - EEV), или в съответствие с пределните стойности, дадени в последващите изменения на Директива 70/220/ЕИО, изменена с Директива 98/69/ЕО, или в съответствие с пределните стойности, дадени в последващите изменения на Директива 88/77/ЕИО, изменена с Директива 1999/96/ЕО, или в съответствие с еквивалентни пределни стойности, ако се използва друг тип апарат, различен от използвания при типовото одобрение на ЕО. Когато няма възможно съответствие с точка 5.3.1.4 от приложение I към Директива 70/220/ЕИО, изменена с Директива 98/69/ЕО, или с точка 6.2.1 от приложение I към Директива 88/77/ЕИО, изменена с Директива 1999/96/ЕО, разпоредбите по-горе се прилагат за превозните средства, регистрирани или въведени в първоначална експлоатация след 1 юли 2008 г.; 3. тези разпоредби не се прилагат за превозните средства, регистрирани или въведени в първоначална експлоатация преди 1 януари 1980 г.; 4. превозните средства се отхвърлят, само ако средноаритметичната от наблюдаваните стойности при най-малко трите последни цикъла на свободно ускорение надвишава пределната стойност. Тази средна стойност може да се изчисли, като не се вземат предвид наблюдаваните стойности, които се отклоняват значително от измерената средна стойност, или да се получи с друг метод на статистическо изчисление, който взема предвид наличието на разлики в измерените стойности. Държавите-членки могат да ограничават броя на изпитвателните цикли за провеждане; 5. за да се избегнат ненужните изпитвания, държавите-членки могат, по изключение от разпоредбите на точка 2.2, буква г, 4, да отказват превозни средства, за които стойностите, наблюдавани през най-малко три цикъла на свободно ускорение или след циклите на прочистване, посочени в точка 2.2, буква б), 2, ii) (или при прилагане на еквивалентна процедура), надвишават значително пределните стойности. Също така, за да се избегнат ненужните изпитвания, държавите-членки могат, по изключение от разпоредбите на точка 2.2, буква г), 4, да одобряват превозни средства, за които стойностите, наблюдавани през най-малко три цикъла на свободно ускорение или след циклите на прочистване, посочени в точка 2.2, буква б), 2, ii) (или при прилагане на еквивалентна процедура), са значително по-ниски от пределните стойности. 2.3. Апаратура за контрол Емисиите на превозните средства се контролират с помощта на апаратура, създадена да определя с точност степента на спазване на пределните стойности, предписани или указани от производителя. — Добавя се следната точка 3: „3. Специални условия за ограничителите на скоростта: — ако е възможно, се проверява дали ограничителят на скоростта е монтиран в съответствие с Директива 92/6/ЕИО на Съвета (4), — контролира се валидността на табелката на ограничителя на скоростта, — ако е възможно, се проверява дали печатите на ограничителя на скоростта и, според случая, всяко друго устройство за защита срещу неправомерно използване, са непокътнати, — проверява се, доколкото е възможното, дали ограничителят на скоростта възпрепятства превозните средства, посочени в членове 2 и 3 от Директива 92/6/ЕИО, да превишават предписаните стойности.